CELEX: 32014R0502
Language: et
Date: 2014-03-11 00:00:00
Title: Komisjoni delegeeritud määrus (EL) nr 502/2014, 11. märts 2014 , millega täiendatakse nõukogu määrust (EÜ) nr 73/2009 ning Euroopa Parlamendi ja nõukogu määrust (EL) nr 1307/2013 selliste vähendamiste arvutamise aluse osas, mida liikmesriigid kohaldavad põllumajandustootjate suhtes tulenevalt 2014. aasta maksete lineaarsest vähendamisest ja 2014. kalendriaasta finantsdistsipliinist

16.5.2014   
            
            
               ET
            
            
               Euroopa Liidu Teataja
            
            
               L 145/20
            
         KOMISJONI DELEGEERITUD MÄÄRUS (EL) nr 502/2014,
   11. märts 2014,
   millega täiendatakse nõukogu määrust (EÜ) nr 73/2009 ning Euroopa Parlamendi ja nõukogu määrust (EL) nr 1307/2013 selliste vähendamiste arvutamise aluse osas, mida liikmesriigid kohaldavad põllumajandustootjate suhtes tulenevalt 2014. aasta maksete lineaarsest vähendamisest ja 2014. kalendriaasta finantsdistsipliinist
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artiklit 140a,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (2) eriti selle artikli 8 lõiget 3,
   ning arvestades järgmist:
   
               (1)
            
            
               Määruse (EÜ) nr 73/2009 (mida on muudetud Euroopa Parlamendi ja nõukogu määruse (EL) nr 1310/2013 (3) artikli 6 punktiga 2) artikli 40 lõikega 3 on ette nähtud otsetoetuste lineaarne vähendamine 2014. aasta suhtes. Määruse (EL) nr 1307/2013 artikliga 8 on ette nähtud kohandada otsetoetusi finantsdistsipliinist tulenevatel põhjustel. Tuleks ette näha sätted, millega tagatakse kõnealuste vähenduste optimaalne kohaldamine 2014. aastal.
            
         
               (2)
            
            
               Läbipaistvuse ja prognoositavuse huvides on asjakohane, et põllumajandustootjatele 2014. aastal makstavate summade arvutamisel arvutatakse mõlemad vähendamised sama meetodiga, millega arvutatakse ka otsetoetuste lineaarne vähendamine tulenevalt määruse (EÜ) nr 73/2009 artikli 8 lõike 1 kohaldamisest ning kõnealuse määruse artikli 11 kohasest finantsdistsipliinist tulenev vähendamine, nagu on ette nähtud komisjoni määruse (EÜ) nr 1122/2009 (4) artikli 79 lõikega 1 ja vastavalt komisjoni delegeeritud määrusele (EL) nr 635/2013 (5).
            
         
               (3)
            
            
               Määruse (EÜ) nr 73/2009 (mida on muudetud määruse (EL) nr 1310/2013 artikli 6 punktiga 1) artikli 29 lõikega 5 on liikmesriikidele ette nähtud võimalus teha alates 16. oktoobrist 2014 põllumajandustootjatele ettemakseid seoses 2014. aastal esitatud taotlustega. Selleks et tagada vastavus komisjoni rakendusmääruse (EL) nr 946/2013 (6) kohaselt 2013. aastal kohaldatud eeskirjadele, on tingimusel, et ettemaksete tegemisel ei tarvitse võtta arvesse määruse (EÜ) nr 73/2009 artikli 11 kohasest finantsdistsipliinist tulenevat kohandamist, asjakohane ette näha, et ka 2014. aastal ei pruugi ettemaksete tegemisel arvesse võtta Euroopa Parlamendi ja nõukogu määruse (EL) nr 1306/2013 (7) artikliga 26 ja määruse (EL) nr 1307/2013 artikliga 8 ette nähtud finantsdistsipliinist tulenevat vähendamist. Alates 1. detsembrist 2014 makstavas lõppsummas tuleks arvesse võtta sel ajal kohaldatava finantsdistsipliini puhul kehtivat kohandamismäära.
            
         
               (4)
            
            
               Kuna käesolevat määrust kohaldatakse 2014. aasta kohta esitatavate toetustaotluste suhtes, peaks see jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Otsetoetuste lineaarset vähendamist 2014. aastal, mis tuleneb määruse (EÜ) nr 73/2009 artikli 40 lõikest 3, ja määruse (EL) nr 1307/2013 artikliga 8 kalendriaastaks 2014 ette nähtud finantsdistsipliinist tulenevat vähendamist kohaldatakse määruse (EÜ) nr 73/2009 I lisas loetletud eri toetuskavade kohaste selliste toetussummade suhtes, millele põllumajandustootjal on õigus pärast määruse (EÜ) nr 1122/2009 artikli 78 kohaldamist.
   Need vähendamised tehakse enne määruse (EÜ) nr 1122/2009 artikli 79 lõike 2 kohast vähendamist.
   Artikkel 2
   Määruse (EÜ) nr 73/2009 artikli 29 lõikes 5 osutatud ettemaksete tegemisel ei tarvitse määruse (EL) nr 1306/2013 artikliga 26 ja määruse (EL) nr 1307/2013 artikliga 8 ette nähtud finantsdistsipliinist tulenevat vähendamist arvesse võtta. Toetusesaajatele alates 1. detsembrist 2014 makstava lõppsumma puhul võetakse arvesse finantsdistsipliini kohandamismäära, mida sel ajal 2014. kalendriaasta otsetoetuste kogusumma suhtes kohaldatakse.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse 2014. aasta kohta esitatud toetustaotluste kohta.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.
   
      (2)  ELT L 347, 20.12.2013, lk 608.
   
      (3)  Euroopa Parlamendi ja nõukogu määrus (EL) nr 1310/2013, 17. detsember 2013, millega kehtestatakse teatavad üleminekusätted Euroopa Maaelu Arengu Põllumajandusfondist (EAFRD) antava maaelu arengu toetuse kohta ja muudetakse Euroopa Parlamendi ja nõukogu määrust (EL) nr 1305/2013 vahendite ja nende jaotamise osas 2014. aastal ning nõukogu määrust (EÜ) nr 73/2009, samuti Euroopa Parlamendi ja nõukogu määrusi (EL) nr 1307/2013, (EL) nr 1306/2013 ja (EL) nr 1308/2013 seoses nende kohaldamisega 2014. aastal (ELT L 347, 20.12.2013, lk 865).
   
      (4)  Komisjoni määrus (EÜ) nr 1122/2009, 30. november 2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT L 316, 2.12.2009, lk 65).
   
      (5)  Komisjoni delegeeritud määrus (EL) nr 635/2013, 25. aprill 2013, millega täiendatakse nõukogu määrust (EÜ) nr 73/2009 seoses selliste vähendamiste arvutamise alusega, mida kohaldavad liikmesriigid põllumajandustootjate suhtes tulenevalt toetuste kohandustest 2013. aastal ja finantsdistsipliinist 2013. kalendriaastal (ELT L 183, 2.7.2013, lk 1).
   
      (6)  Komisjoni rakendusmäärus (EL) nr 946/2013, 2. oktoober 2013, alates 16. oktoobrist 2013 nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) I lisas loetletud otsetoetuste raames tehtavate ettemaksete kohta (ELT L 261, 3.10.2013, lk 25).
   
      (7)  Euroopa Parlamendi ja nõukogu määrus (EL) nr 1306/2013, 17. detsember 2013, ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).